નવા પ્રદેશ માળખાની નવી ટીમની કારોબારી બેઠક ૪થી, એપ્રિલે મળશે. ભાજપ પ્રદેશ પ્રમુખ વિજય રૂપાણીની નવી ટીમમાં ૧૦ ઉપપ્રમુખ, ૧ સંલગ્ન મહામંત્રી, પ મહામંત્રી, ૯ પ્રદેશમંત્રી, કોષાધ્યક્ષ અને કાર્યાલય મંત્રી રહેશે. ઉપપ્રમુખ તરીકે કાૈશિક પટેલ, કાનાજી ઠાકોર અને આઇ.કે. જાડેજાનાં નામો નિશ્ચિત મનાય છે. જ્યારે સંગઠન મહામંત્રી તરીકે ભીખુભાઇ દલસાણિયા પણ યથાવત રહેશેે. આજે મળનારી ભાજપની કારોબારી બેઠકમાં આગામી રણનીતિ નક્કી કરવામાં આવશે. સંગઠનમાં નવી ટીમમાં લેવાનારા સભ્યોને ક્ષત્રિય, પાટીદાર, ઠાકોર સમાજ, જૈન, બ્રાહ્મણ સમુદાયની વોટ બેંક મજબૂત બનવાવાની જવાબદારી સોંપવામાં આવશે. તેમજ પક્ષના સ્થાપના દિનની ઉજવણી સહિત કિસાન રેલીના કાર્યક્રમોની જવાબદારી સોંપાશે.